02010R1014 — DA — 28.07.2017 — 003.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EU) Nr. 1014/2010 af 10. november 2010 om overvågning og rapportering af data om registrering af nye personbiler i henhold til Europa-Parlamentets og Rådets forordning (EF) nr. 443/2009 (EØS-relevant tekst) (EUT L 293 af 11.11.2010, s. 15)

Ændret ved:









▼B

KOMMISSIONENS FORORDNING (EU) Nr. 1014/2010

af 10. november 2010

om overvågning og rapportering af data om registrering af nye personbiler i henhold til Europa-Parlamentets og Rådets forordning (EF) nr. 443/2009

(EØS-relevant tekst)







Artikel 1

Definitioner

Ud over definitionerne i artikel 2 og 3 i forordning (EF) nr. 443/2009 anvendes følgende definitioner:

(1) Ved »typegodkendelsesdokumentation« forstås de dokumenter, inkl. data, som er opregnet i tredje kolonne i tabellen i bilag I.

(2) Ved »aggregerede overvågningsdata« forstås de aggregerede data, der er anført i første tabel i bilag II, del C, i forordning (EF) nr. 443/2009.

(3) Ved »udførlige overvågningsdata« forstås de udførlige data, der er anført i anden tabel i bilag II, del C, i forordning (EF) nr. 443/2009, og som er opdelt på fabrikanter og køretøjsserier, dvs. efter type, variant og version.

(4) Ved »basiskøretøj« forstås det samme som i artikel 3, nr. 18, i direktiv 2007/46/EF.

(5) Ved »gas-dobbeltbrændstofkøretøj« og »ethanol-blandingsbrændstofkøretøj« forstås det samme som i artikel 2 i forordning (EF) nr. 692/2008 ( 1 ).

Artikel 2

Dataindberetning

Medlemsstaterne indberetter ved elektronisk dataoverførsel de aggregerede overvågningsdata og de udførlige overvågningsdata til det centrale dataarkiv, som Det Europæiske Miljøagentur administrerer. Medlemsstaterne giver Kommissionen besked, når dataene er indberettet.

Artikel 3

Datakilder

1. Uanset hvilken datakilde den enkelte medlemsstat benytter til at udarbejde de aggregerede overvågningsdata og de udførlige overvågningsdata, skal dataene bygge på oplysninger, der optræder på den relevante personbils typeattest eller i typegodkendelsesdokumentationen, herunder oplysninger, der er omhandlet i bilag III og VIII til direktiv 2007/46/EF, jf. tabellen i bilag I til nærværende forordning.

2. Parameteren »registreringer i alt« i de udførlige overvågningsdata udledes af det samlede antal registreringer, som bliver oprettet hvert år, og som hver omhandler et enkelt køretøj.

3. Hvis der optræder mere end ét fabrikantnavn på typeattesten eller i typegodkendelsesdokumentationen, indberetter medlemsstaten basiskøretøjsfabrikanten.

4. De CO2-emissionsværdier, der skal indberettes under parameteren »specifikke CO2-emissioner« i de udførlige overvågningsdata, skal tages fra punktet »blandet kørsel« på typeattesten eller i typegodkendelsesdokumentationen, undtagen i de tilfælde, hvor punktet »vægtet, blandet« finder anvendelse.

5. Ved indberetning af udførlige overvågningsdata for køretøjer, der anvender alternative brændstoffer, skal den kompetente myndighed angive brændstoftype og -driftsmåde, jf. bilag I.

6. Hvad angår gas-dobbeltbrændstofkøretøjer og ethanol-blandingsbrændstofkøretøjer indberetter den kompetente myndighed følgende CO2-emissionsværdier under parameteren »specifikke CO2-emissioner (g/km)« i de udførlige overvågningsdata:

a) for gas-dobbeltbrændstofkøretøjer, der kører på benzin og gas, CO2-emissionsværdien for flydende gas (LPG) eller naturgas (NG) i overensstemmelse med bilag II, del A, punkt 2, i forordning (EF) nr. 443/2009

b) for ethanol-blandingsbrændstofkøretøjer, der kører på benzin eller det ethanolblandingsbrændstof (E85), der er omhandlet i artikel 6 i forordning (EF) nr. 443/2009, CO2-emissionsværdien for benzin.

I det i litra b) nævnte tilfælde indberetter medlemsstaterne værdien for benzin, også når betingelserne for reduktion i artikel 6 i forordning (EF) nr. 443/2009 ikke er opfyldt. Medlemsstaterne kan dog tillige indberette værdien for E85-brændstof.

▼M2

7. Har et køretøj aksler med forskellig sporvidde, indberetter medlemsstaterne den største sporvidde under parameteren »Sporvidde for styreaksel« eller »Sporvidde for anden aksel« i de udførlige overvågningsdata.

▼B

8. Når de aggregerede overvågningsdata og de udførlige overvågningsdata tages fra typegodkendelsesdokumentationen og der indgår værdiintervaller i disse data, sikrer medlemsstaterne, at de indberettede data har den fornødne nøjagtighed og er i overensstemmelse med dataene på typeattesten.

Artikel 4

Vedligehold og kontrol af data

Medlemsstaterne sikrer, at de aggregerede overvågningsdata og de udførlige overvågningsdata bliver vedligeholdt, indsamlet, kontrolleret, verificeret og indsendt.

▼M2

Artikel 5

Medlemsstaternes udarbejdelse af dataene

Medlemsstaterne angiver følgende, når de udfylder de udførlige overvågningsdata:

a) for hvert køretøj med en specifik CO2-emission på mindre end 50 g CO2/km, antallet af registrerede køretøjer uden anvendelse af multiplikationsfaktorerne i artikel 5 i forordning (EF) nr. 443/2009

▼M3

b) for hvert køretøj, afvigelsesfaktoren (De) og verifikationsfaktoren bestemt i overensstemmelse med punkt 3.2.8 i bilag I til Kommissionens gennemførelsesforordning (EU) 2017/1153 ( 2 )

▼M2

c) for hvert køretøj, hvori der er anvendt innovativ teknologi, de specifikke CO2-emissioner uden fradrag af den CO2-emissionsreduktion, der kan indrømmes i overensstemmelse med artikel 12 i forordning (EF) nr. 443/2009.

De udførlige overvågningsdata rapporteres med den præcision, der er fastlagt i tabellen i bilag II til denne forordning.

▼M3

Uanset de detaljerede dataparametre, der er omhandlet i bilag II til forordning (EF) nr. 443/2009, skal en medlemsstat, for så vidt angår data overvåget frem til den 31. december 2017, ud over de allerede krævede parametre kun indberette afvigelsesfaktoren »De« og verifikationsfaktoren. Fra den 1. januar 2018 overvåges og indberettes alle detaljerede overvågningsdata, der er anført i bilag II.

▼M3 —————

▼M2

Artikel 7

Køretøjer, der ikke er EF-typegodkendt

1. Medlemsstaterne giver Kommissionen oplysning om antallet af personbiler, der er omfattet af nationale typegodkendelser af små serier i overensstemmelse med artikel 23 i direktiv 2007/46/EF eller individuelle godkendelser i overensstemmelse med artikel 24 i samme direktiv, der er registreret på deres område, som angivet i første tabel i del C i bilag II til forordning (EF) nr. 443/2009.

2. Medlemsstaterne kan udfylde de udførlige overvågningsdata for de køretøjer, der henvises til i stk. 1, og benytter i så fald en af følgende betegnelser i stedet for at bruge fabrikantens navn:

a) »AA-IVA« for køretøjer, der er godkendt individuelt

b) »AA-NSS« for køretøjstyper, der er typegodkendt nationalt i små serier.

▼B

Artikel 8

Liste over fabrikanter

1. Inden den 15. december 2010 giver fabrikanterne Kommissionen meddelelse om følgende:

a) hvilket navn de benytter eller agter at benytte på typeattesterne

b) hvilken kode i første del af køretøjsidentifikationsnummeret, jf. direktiv 76/114/EØF, de benytter eller agter at benytte på typeattesterne.

De giver straks Kommissionen meddelelse om ændringer af oplysningerne i litra a) og b). Nye fabrikanter på markedet giver straks Kommissionen de oplysninger, der er anført i første afsnit.

2. Når medlemsstaterne udfylder de aggregerede overvågningsdata og de udførlige overvågningsdata, benytter de fabrikantnavnene på den liste, som Kommissionen udarbejder på grundlag af de navne, der er givet meddelelse om ifølge stk. 1. Listen offentliggøres på internettet første gang den 31. december 2010, hvorefter den regelmæssigt ajourføres.

3. Forekommer navnet på en fabrikant ikke på listen, benytter den kompetente myndighed det navn, der er anført på typeattesten eller i typegodkendelsesdokumentationen, når den udfylder de aggregerede overvågningsdata og de udførlige overvågningsdata.

Artikel 9

Yderligere oplysninger, som fabrikanterne skal levere

1. Med henblik på den underretning, der er omhandlet i artikel 8, stk. 4, andet afsnit, i forordning (EF) nr. 443/2009, giver fabrikanterne senest den 31. maj hvert år Kommissionen oplysning om navn og adresse på den kontaktperson, underretningen skal sendes til.

I tilfælde af ændringer af de leverede oplysninger giver fabrikanten straks Kommissionen meddelelse herom. Nye fabrikanter på markedet giver straks Kommissionen oplysning om deres kontaktpersons navn og adresse.

2. Hvis en gruppe sammenhørende virksomheder udgør en pool, skal den med henblik på konstatering af, om artikel 7, stk. 6, i forordning (EF) nr. 443/2009 finder anvendelse, dokumentere over for Kommissionen, hvorledes medlemmerne af gruppen hører sammen, jf. kriterierne i artikel 3, stk. 2, i samme forordning.

▼M1

3. Fabrikanter, der underretter om fejl i overensstemmelse med artikel 8, stk. 5, første afsnit, i forordning (EF) nr. 443/2009, skal anvende de foreløbige datasæt, der er meddelt af Kommissionen, jf. artikel 8, stk. 4, som grundlag for deres underretning.

Underretningen om fejl skal omfatte alle datasæt med tilknytning til registreringer af køretøjer, som den fabrikant, der foretager underretningen, er ansvarlig for.

Fejlen angives som et separat punkt i datasættet for hver version med titlen »Fabrikantens kommentarer«, hvorunder én af følgende koder anføres:

a) Kode A, hvis dataene er blevet ændret af fabrikanten

b) Kode B, hvis køretøjet ikke kan identificeres

c) Kode C, hvis køretøjet ikke falder ind under anvendelsesområdet for forordning (EF) nr. 443/2009, eller er udgået af produktion.

Ved anvendelsen af litra b) i tredje afsnit kan et køretøj ikke identificeres, hvis fabrikanten ikke kan identificere eller korrigere type-, variant- og versionskoden eller i påkommende tilfælde typegodkendelsesnummeret i det foreløbige datasæt.

4. Har en fabrikant ikke underrettet Kommissionen om fejl i overensstemmelse med stk. 3, eller fremsendes underretningen efter udløbet af den tremåneders periode, der fremgår af artikel 8, stk. 5, i forordning (EF) nr. 443/2009, anses den foreløbige beregning, jf. artikel 8, stk. 4, i samme forordning, som endelig.

5. Underretningen om fejl i henhold til stk. 3 forelægges på elektronisk ikke-sletbar databærer med referencen »Underretning om fejl — CO2 fra biler« og sendes pr. post til følgende adresse:

Europa-Kommissionen

Generalsekretariatet

B-1049 Bruxelles

Belgien

En elektronisk kopi af underretningen sendes til følgende funktionelle mailbokse til orientering:

EC-CO2-LDV-IMPLEMENTATION@ec.europa.eu

og

CO2-monitoring@eea.europa

▼M3

Artikel 9a

Udarbejdelse af det foreløbige datasæt

1. Det foreløbige datasæt, som underrettes til en fabrikant i overensstemmelse med artikel 8, stk. 4, andet afsnit, i forordning (EF) nr. 443/2009, skal omfatte de registreringer, som på grundlag af fabrikantens navn og, fra den 1. januar 2018, køretøjsidentifikationsnummeret kan henføres til fabrikanten.

Det centrale register omhandlet i artikel 8, stk. 4, første afsnit, i forordning (EF) nr. 4443/2009 må ikke indeholde data om køretøjsidentifikationsnumre.

2. Behandlingen af køretøjsidentifikationsnumrene må ikke omfatte behandling af andre personlige data, der kan kædes sammen med numrene eller andre data, der kan gøre det muligt at kæde køretøjsidentifikationsnumrene sammen med personlige data.

▼B

Artikel 10

Ikrafttræden

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

▼M3









BILAG I







Datakilder Parameter Typeattest (del 1, model B, i bilag IX til direktiv 2007/46/EF) Typegodkendelsesdokumentation (direktiv 2007/46/EF) Fabrikant Punkt 0.5 Bilag III, del I, punkt 0.5 Typegodkendelsesnummer og udvidelsesnummer Punkt 0.10 Typegodkendelsesattest, jf. bilag VI Type Punkt 0.2 Bilag III, del I, punkt 0.2 (hvis relevant) Variant Punkt 0.2 Afsnit 3 i bilag VIII (hvis relevant) Version Punkt 0.2 Afsnit 3 i bilag VIII (hvis relevant) Mærke Punkt 0.1 Bilag III, del I, punkt 0.1 Handelsbetegnelse Afsnit 0.2.1 Bilag III, del I, punkt 0.2.1 Kategori for godkendt køretøjstype Punkt 0.4 Bilag III, del I, punkt 0.4 Kategori for registreret køretøj n/a n/a Masse i køreklar stand (kg) Punkt 13 Bilag III, del I, punkt 2.6 (1) Fodaftryk — akselafstand (mm) Punkt 4 Bilag III, del I, punkt 2.1 (2) Fodaftryk — sporvidde (mm) Punkt 30 Bilag III, del I, punkt 2.3.1 og 2.3.2 (3) Specifikke NEDC-CO2-emissioner (g/km) (4) Punkt 49.1 Bilag VIII, punkt 3 Specifikke WLTP-CO2-emissioner (g/km) (4) Punkt 49.4 n/a Brændstoftype Punkt 26 Bilag III, del I, punkt 3.2.2.1 Brændstofdriftsmåde Punkt 26.1 Bilag III, del I, punkt 3.2.2.4 Slagvolumen (cm3) Punkt 25 Bilag III, del I, punkt 3.2.1.3 Elektrisk energiforbrug (Wh/km) Punkt 49.2 Bilag VIII, punkt 3 Miljøinnovationens(-ernes) kode Punkt 49.3.1 Bilag VIII, punkt 4 Samlet NEDC-CO2-emissionsbesparelse som følge af miljøinnovationen(-erne) Punkt 49.3.2.1 Bilag VIII, punkt 4 Samlet WLTP-CO2-emissionsbesparelse som følge af miljøinnovationen(-erne) Punkt 49.3.2.2 Køretøjets identifikationsnummer Punkt 0.10 Bilag III, del I, punkt 9.17 Testmasse, [WLTP] Punkt 47.1.1 n/a Afvigelsesfaktor De Punkt 49.1 Tillægget til addendummet til typegodkendelsesattesten i tillæg 4 til bilag I til forordning (EU) 2017/1151 Verifikationsfaktor (»1« eller »0«) Punkt 49.1 Tillægget til addendummet til typegodkendelsesattesten i tillæg 4 til bilag I til forordning (EU) 2017/1151 ▼M4 Køretøjsfamiliens identifikationsnummer Punkt 5.0 til bilag XXI til Kommissionens forordning (EU) 2017/1151 (5) (1) I henhold til artikel 3, stk. 8. (2) I henhold til artikel 3, stk. 8. (3) I henhold til artikel 3, stk. 7 og 8. (4) I henhold til artikel 3 og 4 i gennemførelsesforordning (EU) Nr. 1152/2016 (korrelationsmetode). (5) Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af forordning (EF) nr. 692/2008 (EUT L 175 af 7.7.2017, s. 1).

▼M2









BILAG II

Tabeller med datanøjagtighed

Krav til nøjagtighed af udførlige overvågningsdata, der indberettes efter artikel 2







CO2 (g/km) Hele tal Masse (kg) Hele tal Akselafstand (mm) Hele tal Sporvidde for styreaksel — anden aksel (mm) Hele tal Emissionsreduktion som følge af innovative teknologier (g/km) Afrundet til én decimal